b'\n_START_ARTICLE_\nSiikaisten vaakuna\n_START_PARAGRAPH_\nSiikaisten kunnanvaakuna on saanut aiheensa Siikaisten kunnan sinetist\xc3\xa4, jonka mukaisesti vaakuna on sommiteltu. Aiheen siika on per\xc3\xa4isin kunnan nimest\xc3\xa4, mik\xc3\xa4 tekee vaakunasta puhuvan, ja t\xc3\xa4hdet ovat viittaus Satakunnan maakunnan vaakunaan._NEWLINE_Vaakunan on suunnitellut Pentti Vakkamaa, ja se vahvistettiin k\xc3\xa4ytt\xc3\xb6\xc3\xb6n 5. elokuuta 1952. Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 palkeittain asetettu, hypp\xc3\xa4\xc3\xa4v\xc3\xa4, hopeinen, punavaruksinen siika ja sen molemmin puolin saatteena seitsenk\xc3\xa4rkinen hopeat\xc3\xa4hti\xe2\x80\x9d.'